Lehetetlen dolgokat követelt a Revolut Tamástól, miközben súlyos beteg párját ápolta külföldön – Még a 25 évvel ezelőtti örökségre is kíváncsiak voltak

A férfi azért nyitott Revolut számlát, mert súlyosan beteg párjának külföldi gyógykezelése miatt abban bízott, hogy ezzel könnyebb az idegen országban fizetni és jobban hozzá tud férni a pénzéhez nem várt kiadások esetén. Amíg ő minden percét a beteg mellett töltötte, a pénzügyi szolgáltató teljesíthetetlen dolgokat követelt tőle, mire hazaért Magyarországra, korlátozták a hozzáférését.